Πέρδικα Άρτας

Η Πέρδικα είναι οικισμός της Ηπείρου στην Περιφερειακή Ενότητα Άρτας.

 Γενικά στοιχεία 
Η Πέρδικα βρίσκεται στα όρια με την Περιφέρεια Θεσσαλίας, στις δυτικές όχθες του Αχελώου, σε υψόμετρο 380 μέτρα. Απέχει 68 χιλιόμετρα Α.-ΒΑ. από την Άρτα, 38 χιλιόμετρα Α. από την Άνω Καλεντίνη (έδρα του δήμου) και 9 χιλιόμετρα Ν.-ΝΑ. από τα Μηλιανά.  

Αναφέρεται επίσημα, ως ξεχωριστός οικισμός, το 1940 με την ονομασία Λικεσίνα να προσαρτάται στην τότε κοινότητα Μελιανών. Το 1954 μετονομάστηκε σε Πέρδικα. Σύμφωνα με το Πρόγραμμα «Καλλικράτης» και την τροποποίησή του Κλεισθένης Ι, μαζί με τα Μηλιανά, τα Αλώνια, τις Άνω Καρυές, την Λαγκάδα και τον Πύργο αποτελούν την κοινότητα Μηλιανών που υπάγεται στη δημοτική ενότητα Τετραφυλίας του Δήμου Γεωργίου Καραϊσκάκη ενώ σύμφωνα με την απογραφή του 2021 απογράφησαν 53 κάτοικοι. 

 Εξωτερικοί σύνδεσμοι 

 Προς συντήρηση η «περαταριά» στην Πέρδικα Μηλιανών Άρτας στον Ταχυδρόμο Άρτας.

 Παραπομπές 

Κατηγορία:Χωριά της περιφερειακής ενότητας Άρτας
Κατηγορία:Δήμος Γεωργίου Καραϊσκάκη